
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«14» лістапада 2023 г.
	         № 157
	г. Масква




Аб унясенні змяненняў у раздзел 12 главы II
Адзіных санітарна-эпідэміялагічных і гігіенічных патрабаванняў 
да прадукцыі (тавараў), якая падлягае 
санітарна-эпідэміялагічнаму нагляду (кантролю)

У адпаведнасці з пунктам 2 артыкула 57 Дагавора аб Еўразійскім эканамічным саюзе ад 29 мая 2014 года і пунктам 20 дадатку № 2 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Калегія Еўразійскай эканамічнай камісіі вырашыла:
1. Унесці ў раздзел 12 главы II Адзіных санітарна-эпідэміялагічных і гігіенічных патрабаванняў да прадукцыі (тавараў), якая падлягае санітарна-эпідэміялагічнаму нагляду (кантролю), зацверджаных Рашэннем Камісіі Мытнага саюза ад 28 мая 2010 г. № 299, змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
	
Часова выконваючы абавязкі Старшыні Калегіі
Еўразійскай эканамічнай камісіі
	

В. Назаранка

ДАДАТАК 
да Рашэння Калегіі
Еўразійскай эканамічнай камісіі
ад 14 лістапада 2023 г. № 157


ЗМЯНЕННІ,
якія ўносяцца ў раздзел 12 главы II Адзіных 
санітарна-эпідэміялагічных і гігіенічных 
патрабаванняў да прадукцыі (тавараў), якая падлягае 
санітарна-эпідэміялагічнаму нагляду (кантролю)

1. Пасля наймення і ў абзацы чацвёртым падраздзела 1 код «4803 00» ТН ЗЭД ЕАЭС замяніць кодамі «3924, 4014, 4803 00» ТН ЗЭД ЕАЭС.
2. Абзац пяты пункта 7 падраздзела 4 выкласці ў наступнай рэдакцыі:
«прызначэнне, спосаб прымянення, неабходнасць стэрылізацыі перад выкарыстаннем (для менструальных чаш) (інструкцыю па прымяненні дапускаецца не прыводзіць (акрамя менструальных чаш), калі прымяненне гэтага вырабу відавочнае і агульнавядомае);».
3. Падраздзел 5 дапоўніць пунктам 7 наступнага зместу:
«7. Паказчыкі міграцыі шкодных рэчываў з менструальных чаш у дыстыляваную ваду не павінны перавышаць дапушчальныя ўзроўні згодна з дадаткам 12.6 да раздзела 12 главы II.».
4. Табліцу 1 перад групай 48 дапоўніць групамі 39 і 40 наступнага зместу:
	«
	Група 39
Пластмасы і вырабы з іх
	

	
	З 3924
	Прадметы гігіены або туалету з пластмас
	

	
	Група 40
Каўчук, гума і вырабы з іх
	

	
	З 4014
	Вырабы гігіенічныя з вулканізаванай гумы
	».


5. У дадатку 12.1 да ўказанага раздзела пазіцыю, што датычыцца групы (віду) прадукцыі 2, у графе другой пасля слова «ўкладышы» дапоўніць словамі «, менструальныя чашы».
6. У дадатку 12.2 да ўказанага раздзела пазіцыю 2 у графе 1 пасля слова «ўкладышы» дапоўніць словамі «, менструальныя чашы».
7. Дапоўніць дадаткам 12.6 наступнага зместу:
«Дадатак 12.6
да раздзела 12 главы II Адзіных санітарна-эпідэміялагічных 
і гігіенічных патрабаванняў 
да прадукцыі (тавараў), якія падлягаюць санітарна-эпідэміялагічнаму нагляду (кантролю)

Паказчыкі міграцыі шкодных рэчываў з менструальных чаш 
у дыстыляваную ваду 

	Найменне матэрыялу
	Вызначаемы паказчык 
	Дапушчальнае значэнне

	1. Поліарганасілаксаны (сіліконы)
	фармальдэгід
спірт метылавы
	не больш за 0,1 мг/л 
не больш за 0,2 мг/л


	2. Усе віды гумы і латэксаў
	тыўрам
цымат 
этылцымат
дыфенілгуанідзін
каптакс
альтакс
дыбутылфталат
іоны цынку
	не больш за 0,5 мг/л
не больш за 0,03 мг/л
не больш за 0,01 мг/л
не больш за 1,0 мг/л
не больш за 0,15 мг/л
не больш за 0,15 мг/л
не больш за 0,25 мг/л
не больш за 1,0 мг/л


	3. Стырольныя
	стырол
	не больш за 0,01 мг/л


	4. Метыленстырольныя
	α-метылстырол
	не больш за 0,1 мг/л


	5. Ізапрэнавыя
	ізапрэн
	не больш за 0,01 мг/л


	6. Хлорапрэнавыя (наірыт)
	Хлорапрэн
	не больш за 0,1 мг/л».

